b"\n_START_ARTICLE_\nLuigi Luzzi\n_START_SECTION_\nBiografia i obra\n_START_PARAGRAPH_\nEl 1827 va quedar orfe i la fam\xc3\xadlia es trasllad\xc3\xa0 a la ciutat propera, i m\xc3\xa9s important, de Mortara. Estudi\xc3\xa0 medicina a Tor\xc3\xad, per\xc3\xb2 ho deix\xc3\xa0 per dedicar-se de ple a la seva passi\xc3\xb3, la m\xc3\xbasica, que alimentava des de petit, quan va prendre lli\xc3\xa7ons de l'organista de Mortara. Esdevingu\xc3\xa9 un apreciat mestre i compositor de m\xc3\xbasica, distingint-se sobretot com a melodista i autor de m\xc3\xbasica vocal._NEWLINE_El 1847 es don\xc3\xa0 con\xc3\xa8ixer posant m\xc3\xbasica a un himne que s'interpret\xc3\xa0 a Mortara el 1848 amb motiu de la promulgaci\xc3\xb3 de l'Estatut Albert\xc3\xad. El 1871, en casar-se, es va establir a Stradella. _NEWLINE_Va escriure les \xc3\xb2peres Chiarina, Tripilla i La ventola, diverses composicions per a orquestra i per a pianoforte, aix\xc3\xad com nombroses composicions vocals i instrumentals. Una obra seva sovint interpretada en l'actualitat \xc3\xa9s l'Ave Maria, Op. 80, que va compondre el 1866."